smcproject/ml-wiki-sentences huggingface dataset:
വീഡിയോ http://www.youtube.com/watch?v=4qDgn6G00KM http://www.youtube.com/watch?v=r8p5iSHmSBY കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാങ്കർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ത്രിവിക്രമമംഗലം ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thrivikaramangalam_temple
തിരുവനന്തപുരം ജില്ലയിലെ കരമനയാറ്റിന്റെ തീരത്ത് തമലത്താണ് ത്രിവിക്രമമംഗലം വാമനമൂർത്തിക്ഷേത്രം .
കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിൽപ്പെട്ടതാണ് ഈ ക്ഷേത്രം.
ശില്പകലയ്ക്ക് പേരു കേട്ടതാണ് ഈ ക്ഷേത്രം.
ശ്രീകോവിലിന്റെ താഴത്തെ ചുണ്ണാമ്പ് പ്ലാസ്റ്ററിട്ട ചുവരുകളിലുള്ള ചുവർച്ചിത്രങ്ങൾ ഏതാണ്ട് കേടായ നിലയിലാണ്.
പുരാവസ്തു വകുപ്പ് 2005-ൽ വടക്കൻ മതിലിലെ ചില ചിത്രങ്ങൾ ശാസ്ത്രീയമായി സംരക്ഷിച്ചു.
എണ്ണൂറോളം വർഷങ്ങൾക്ക് മുൻപ് ചോളരാജവംശത്തിലെ വിക്രമൻ എന്ന നാട്ടുരാജാവിനുവേണ്ടി വിഴിഞ്ഞത്തുള്ള പുട്ടൻ വിക്രമൻ വീരചെട്ടിയാർ ആണ് ഈ ക്ഷേതം പണിതത് എന്നതിന് രേഖകളുണ്ട്.
വിക്രമൻ വീരചെട്ടിയാരുടെ പേരിൽ നിന്നാണ് ത്രിവിക്രമമംഗലം എന്ന പേരുണ്ടായതെന്ന് ചരിത്രകാരന്മാർ സംശയിയ്ക്കുന്നു.
മൂന്ന് നിലകളുള്ളതും ടൈലുകൾ കൊണ്ട് പൊതിഞ്ഞതുമാണ് ക്ഷേത്രത്തിൻറെ ശ്രീകോവിൽ.
കരമന ആറ്റിന്റെ തീരത്തുനിന്നും ഏകദേശം 50 അടി ഉയരത്തിലാണ് ക്ഷേത്രം സ്ഥിതി ചെയ്യുന്നത്.
ക്ഷേത്രത്തിന്റെ അടിത്തറ ഉദ്ദേശം 5 അടിയോളം കട്ടികരിങ്കലിൽ നിർമിച്ചിട്ടുള്ളതും മുൻഭാഗം ലാറ്ററൈറ്റ് കട്ടകൾ കൊണ്ട് നിർമിച്ചിട്ടുള്ളതുമാണ്.
പുരാതനമായ നൃത്തവിന്യാസങ്ങൾ കല്ലിൽ കൊത്തിയ ശിൽപ്പങ്ങൾ ഈ ക്ഷേത്രത്തിലുണ്ട്.
ചില നൃത്തരൂപങ്ങൾ ഭരതനാട്യ ശാസ്ത്രാനുസരണമുള്ള അർഥമദദളി സമ്പ്രദായതിലുള്ളതാണ്.
കരിങ്കല്ലിൽ തീർത്ത രണ്ട് ദ്വാരപാലകന്മാരെ ഗർഭഗൃഹത്തിന്റെ ഇരുവശങ്ങളിലും കൊത്തിവച്ചിരിക്കുന്നു.
ഈ ശിൽപങ്ങളുടെ നാസിക വികൃതമാക്കിയിട്ടുണ്ട്.
ചവിട്ടുപടികളുടെ പാർശ്വങ്ങളിൽ കൊത്തുപണികളോട് കൂടിയുള്ള  മുന്ന് ചിത്രഫലകങ്ങളുണ്ട്.
ഇതിന്റെ പകർപ്പ് തിരുവനന്തപുരം ആർക്കിയോളജിക്കൽ മ്യൂസിയത്തിൽ സൂക്ഷിച്ചിട്ടുണ്ട്.
6 അടിയിൽ കൂടുതൽ ഉയരമുള്ള വാമനാവതാര വിഗ്രഹമാണ് ഇവിടുത്തെ പ്രധാനപ്രതിഷ്ഠ.
കിഴക്കോട്ട് ദർശനമായി നിൽക്കുന്ന രൂപത്തിലുള്ള ഭഗവാനാണ്.
ഉപദേവതകളായി ഗണപതി , ശിവൻ , ശാസ്താവ് , നാഗദൈവങ്ങൾ എന്നീ പ്രതിഷ്ഠകളുമുണ്ട്.
ത്രിലോചൻ പ്രധാൻ
ത്രിലോചൻ പ്രധാൻ (ജനനം: 3 ജനുവരി 1929)ഇന്ത്യക്കാരനായ ശാസ്ത്രജ്ഞനാണ്.
ഭുബനേശ്വറിലെ ഇൻസ്റ്റിട്യൂട്ട് ഓഫ് ഫിസിക്സിന്റെ സ്ഥാപക ഡയറക്ടറാണ്(1974-1989).
1956ൽ ത്രിലോചൻ പ്രധാൻ ചിക്കാഗോ സർവ്വകലാശാലയിൽനിന്നും പിഎച്ച് ഡി എടുത്തു.
സാഹാ ഇൻസ്റ്റിട്യൂട്ട് ഓഫ് ന്യൂക്ലിയർ ഫിസിക്സിലെ തിയററ്റിക്കൽ ന്യൂക്ലിയർ ഫിസിക്സിന്റെ മേധാവിയുമായിരുന്നു(1964-74).
ഉത്കൽ സർവ്വകലാശാലയുടെ വൈസ് ചാൻസലർ ആയും സേവനമനുഷ്ടിച്ചിട്ടുണ്ട്(1989-91).
പുസ്തകങ്ങൾ The Photon, (Nova Science Publishers, New York), 2001 Quantum Mechanics (University Press of Hyderabad) Electron Capture by Protons Passing through Hydrogen Awards കലിംഗ സമ്മാനം , 2014 Padma Bhusan , 1990 Meghnad Shah Award, 1980 അവലംബം
ത്രില്ലർ (ഗാനം)
അമേരിക്കൻ ഗായകൻ മൈക്കൽ ജാക്സന്റെ ഒരു ഗാനമാണ് " ത്രില്ലർ " .
റോഡ് ടെംപ്ടൊൻ ന്റെ വരികൾകൾക്ക് ഈണം നൽകിയത് ക്വിന്സീ ജോൺസ് ആണ്.
ജാക്സന്റെ 1982-ലെ സ്റ്റുഡിയോ ആൽബമായ ത്രില്ലറിലെ ഏഴാമത്തെയും അവസാനത്തെയും ഗാനമായാണിത് പുറത്തിറങ്ങിയത്.
നടൻ വിൻസെന്റ് പ്രൈസ് ഈ ഗാനത്തിന് ശബ്ദം നൽകിയിട്ടുണ്ട്.
ത്രില്ലർ  നിരൂപക പ്രശംസ നേടിക്കൊടുത്ത ഒരു ഗാനമാണ്.
ത്രില്ലർ ആൽബത്തിൽ നിന്ന് ബിൽബോർഡ് ഹോട്ട് 100 ചാർട്ടിലെ ആദ്യ പത്തിൽ ഇടം പിടിക്കുന്ന ജാക്സന്റെ ഏഴാമത്തെ ഗാനമാണ്.
ജോൺ ലാന്റിസിനോടൊത്ത് നിർമിച്ച ഈ ഗാനത്തിന്റെ 14 മിനുട്ട് ദൈർഘ്യമുള്ള ഒരു ഹൊറർ വീഡിയോ 1983-ൽ മൈക്കൽ ജാക്സൺസ് ത്രില്ലർ എന്ന പേരിൽ പുറത്തിറങ്ങിയിട്ടുണ്ട്.
ഇതിന്റെ വില്പനയിലൂടെ ജാക്സൺ വൻ ലാഭം നേടി.
എംടിവി മുതൽമുടക്കി നിർമിച്ച ഈ ഡോക്യുമെന്ററിയുടെ 90 ലക്ഷം പ്രതികളാണ് ഇതുവരെ വിറ്റുപോയത്.
2009 ഡിസംബറിൽ ലിബർട്ടി ഓഫ് കോൺഗ്രസ്റ്റ് ത്രില്ലർ വീഡിയോ നാഷണൽ ഫിലിം രജിസ്ട്രിയിൽ ഉൾപ്പെടുത്തി.
അമേരിക്കൻ സംസ്കാരത്തെ പരിപോഷിപ്പിച്ച, പ്രധാനപ്പെട്ട പ്രവർത്തികളിൽ ഒന്നായിട്ടാണ് ഇതിനെ കാണുന്നത്.
ആദ്യമായിട്ടാണ് ഒരു സംഗീത വീഡിയോ (ഇതുവരെ ഒരെണ്ണം) ഇങ്ങനെ ചേർക്കപ്പെടുന്നത്.
വീഡിയോയുടെ ഏറ്റവും ശ്രദ്ധേയമായ രംഗത്ത് ജാക്സൻ മറ്റു നടന്മാരോടൊത്ത് പ്രേതങ്ങളുടെ രൂപത്തിൽ നൃത്തം ചെയ്യുന്നതാണ്.
പാട്ടിൽ, വാതിൽ അടയുന്ന ശബ്ദം, അതുപോലെ ഇടി, കാറ്റ് മരപ്പലകകൾക്കു മുകളിൽ നടക്കുമ്പോൾ ഉള്ള കാലടി ശബ്ദം ഓരിയിടുന്ന നായ്ക്കളുടെ ശബ്ദം എന്നിവ കേൾക്കാൻ കഴിയും.
ഭീതിജനകമായ തീമുകളും ഘടകങ്ങളും അടങ്ങിയ വരികളും ഈ ഗാനത്തിന്റെ പ്രത്യേകതയാണ്.
ആറ് എംടിവി സംഗീത പുരസ്കാര നാമനിർദ്ദേശം നേടിയ ഇത് മൂന്നെണ്ണം കരസ്ഥമാക്കുകയും ചെയ്തിതിട്ടുണ്ട്.
"ത്രില്ലർ" ഒരു ഡിസ്കോ-ഫൺക് ശൈലിയിൽപ്പെട്ട ഒരു ഗാനമാണ്.
റോഡ് ടെമ്പർട്ടൺ എഴുതിയ ക്വിൻസി ജോൺസ് സംഗീത സംവിധാന ചെയ്ത ഈ ഗാനം ജാക്സന്റെ ഹിറ്റ് ഗാനമായ ദിസ് പ്ളേസ് ഹോട്ടൽ എന്നതിൽ നിന്ന് പ്രചോദനം കൊണ്ട് നിർമ്മിച്ചതാണ് .
ആദ്യം  "സ്റ്റാർലൈറ്റ്" എന്ന് പേരിട്ടിരുന്ന ഈ ഗാനത്തിന് കുട്ടികൾയും കൂടെ സ്വാധീക്കുന്ന എന്തെങ്കിലും ആകണം എന്ന ജാക്സന്റെ ആഗ്രഹമാണ്  'ത്രില്ലർ' എന്ന തലക്കെട്ടിലേക്ക് എത്തിയത്.
നിരൂപണ പ്രീതിയും,വാണിജ്യ പ്രകടനവും
ത്രില്ലർ "സമകാലിക വിമർശകരുടെ പ്രിയപ്പെട്ട ഗാനമാണ്.
2018 ഓഗസ്റ്റ് വരെ  70 ലക്ഷത്തിലധികം കോപ്പികൾ ഈ ഗാനത്തിന്റെതായി അമേരിക്കയിൽ മാത്രം വിറ്റഴിച്ചിട്ടുണ്ട്.
സംഗീത വീഡിയോ
ജോൺ ലൻഡിസ് ആണ് ഈ വീഡിയോ സംവിധാനം ചെയ്തിട്ടുള്ളത് .5 ലക്ഷം അമേരിക്കൻ ഡോളറായിരുന്നു ഇതിന്റെ മുടക്കുമുതൽ.
ജാക്സന്റെ ഒരു ആഗ്രഹമായിരുന്നു സിനിമ പോലെ തുടക്കവും ഒടുക്കവുമുള്ള ഒരു കഥയെ ആസ്പദമാക്കി സംഭാഷണങ്ങളുള്ള ഒരു സംഗീത വീഡിയൊ.
ഇതാദ്യമായിട്ടാണ് ഇത്തരം സവിശേഷതകളുള്ള ഒരു വിഡിയോ പുറത്തിറങ്ങുന്നത്.
സംഗീത വീഡിയോയുടെ റിലീസിനു ശേഷം, 45 മിനിറ്റ് ദൈർഘ്യമുള്ള ഒരു ഡോക്യുമെന്ററി റിലീസ് ചെയ്തു.
ത്രില്ലർ വീഡിയോയും അതിന്റെ ചിത്രീകരണവുമായിരുന്നു ഇതിൽ.90 ലക്ഷം കോപ്പിയാണ് മേക്കിംങ്ങ് ഓഫ് മൈക്കൽ ജാക്സൺസ് ത്രില്ലർ എന്ന് പേരിട്ടുള്ള ഈ ഡോക്യുമെന്ററിയുടെതായി വിറ്റഴിക്കപ്പെട്ടിട്ടുള്ളത്.
ഇതൊരു റെക്കോർഡ് ആണ്.
എംടിവി രണ്ടര ലക്ഷം ഡോളറും ഷോടൈം മൂന്നു ലക്ഷം ഡോളറും വെസ്ട്രോൺ വീഡിയെ അഞ്ച് ലക്ഷം ഡോളറും മുടക്കിയാണ് ഈ വീഡിയോയുടെ അവകാശങ്ങൾ സ്വന്തമാക്കിയത്.
എം ടി വി അടക്കം നിരവധി മാധ്യമങ്ങൾ എക്കാലത്തെയും മികച്ച സംഗീത വീഡിയോ ആയി ത്രില്ലറിനെ തിരഞ്ഞെടുത്തിട്ടുണ്ട്.
ത്രിവിക്രമഭട്ടൻ ഇംഗ്ലീഷ് വിലാസം https://ml.wikipedia.org/wiki/Trivikrama_Bhatta
ക്രിസ്തുവർഷം പത്താം നൂറ്റാണ്ടിൽ ജീവിച്ചിരുന്ന സംസ്കൃത കവിയും ഗദ്യകാരനുമായിരുന്നു ത്രിവിക്രമഭട്ടൻ.
സിംഹാദിത്യൻ എന്ന പേരുകൂടി ഉണ്ടായിരുന്ന ഇദ്ദേഹം രാഷ്ട്രകൂട രാജാവായ ഇന്ദ്രൻ മൂന്നാമന്റെ സദസ്യനായിരുന്നു.
ശാണ്ഡില്യ ഗോത്രത്തിലെ നേമാദിത്യന്റെ (ദേവാദിത്യന്റെ) പുത്രനും ശ്രീധരന്റെ പൗത്രനുമാണെന്നും കരുതപ്പെടുന്നു.
രാജാവിനുവേണ്ടി നവ്സാരി ശിലാരേഖ (915) രചിച്ചത് ഇദ്ദേഹമായിരുന്നു.
നളചമ്പു, മദാലസചമ്പു എന്നിവയാണു് പ്രകൃഷ്ടകൃതികൾ.
കാദംബരീ രചയിതാവായ ബാണഭട്ടനെ ഇദ്ദേഹത്തിന്റെ കൃതിയിൽ പരാമർശിക്കുന്നുണ്ടു്.
11-ാം ശതകത്തിൽ ജീവിച്ചിരുന്ന ഭോജൻ രചിച്ച സരസ്വതീകണ്ഠാഭരണത്തിൽ ത്രിവിക്രമഭട്ടനെപ്പറ്റി പ്രതിപാദിക്കുന്നു.
ദമയന്തീകഥ എന്നും പേരുള്ള നളചമ്പു സംസ്കൃതത്തിൽ ലഭ്യമായ ചമ്പുക്കളിൽ ഏറ്റവും പ്രാചീനമാണ്.
അപൂർണമായ ഈ കൃതിയുടെ രചനയെപ്പറ്റിയും ചെറുപ്പത്തിൽത്തന്നെ ഇദ്ദേഹത്തിനുണ്ടായിരുന്ന കവിത്വശക്തിയെപ്പറ്റിയും പരാമർശിക്കുന്ന ഒരു കഥ ഇപ്രകാരമാണു്.
ത്രിവിക്രമഭട്ടന്റെ പിതാവു് മഹാപണ്ഡിതനും രാജസദസ്സിലെ ആസ്ഥാനകവിയുമായിരുന്നു.
ഒരിക്കൽ ഇദ്ദേഹം ദൂരെദിക്കിൽ പോയിരുന്നപ്പോൾ ഇദ്ദേഹത്തോടു തുല്യം പാണ്ഡിത്യമുള്ള ഒരു വിദേശി കൊട്ടാരത്തിലെത്തി.
കാവ്യരചനയിൽ തന്നോടു മത്സരിക്കുവാൻ കഴിവുള്ള ആൾ ഉണ്ടെങ്കിൽ മത്സരിക്കുന്നതിനു നിർദ്ദേശിക്കണമെന്നും താൻ വിജയിയായാൽ ആസ്ഥാനകവിയായി നിയമിക്കണമെന്നും രാജാവിനോടഭ്യർഥിച്ചു.
രാജാവു് ഉടൻതന്നെ ത്രിവിക്രമഭട്ടനെ ആളയച്ചുവരുത്തി.
സരസ്വതീദേവിയുടെ അനുഗ്രഹം നേടിയെത്തിയ ഇദ്ദേഹം നളചമ്പുവിന്റെ രചനയിലൂടെ അതിഥിയായ പണ്ഡിതനെ പരാജയപ്പെടുത്തി.
കുറച്ചു ദിവസം പിന്നിട്ടപ്പോഴേക്കും കൃതിയുടെ രചന പൂർത്തിയാകുന്നതിനുമുമ്പ് മഹാപണ്ഡിതനായ പിതാവു് തിരികെയെത്തിയതിനാൽ മത്സരം അവസാനിപ്പിച്ചു എന്നും അതിനാലാണു് നളചമ്പു അപൂർണമായിത്തീർന്നതു് എന്നുമാണു കഥ.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ത്രിവിക്രമഭട്ടൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ത്രിലോകിനാഥ് ക്ഷേത്രം
ത്രിലോകിനാഥ് ക്ഷേത്രം ഇന്ത്യൻ സംസ്ഥാനമായ ഹിമാചൽ പ്രദേശിലെ മാണ്ഡി ജില്ലയിൽ സ്ഥിതിചെയ്യുന്ന ഹൈന്ദവ ദൈവമായ ശിവന് സമർപ്പിക്കപ്പെട്ട ഒരു ക്ഷേത്രമാണ്.
ഇവിടുത്തെ ശിവന്റെ മൂന്ന് മുഖങ്ങളുള്ള മൂർത്തിയുടെ പ്രതിഷ്ഠയാണ് ക്ഷേത്രത്തിൻറെ  "മൂന്ന് ലോകങ്ങളുടെ നാഥൻ" എന്ന അർത്ഥത്തിലുള്ള ത്രിലോകിനാഥ് എന്ന പേരിന്റെ ഉത്ഭവം.
വിനോദസഞ്ചാരികൾക്കും തീർഥാടകരുടെയും പ്രിയപ്പെട്ട സ്ഥലമായ ഈ ക്ഷേത്രത്തിൽ എല്ലാ വർഷവും നിരവധി ഉത്സവങ്ങൾ ആഘോഷിക്കപ്പെടുന്നു.
പുരാണി (പഴയ) മാണ്ഡിയിലാണ് ത്രിലോകിനാഥ് ക്ഷേത്രം സ്ഥിതി ചെയ്യുന്നത്.
മാണ്ഡിയിലെ പ്രധാന ബസ് സ്റ്റാൻഡിൽ നിന്ന് ഏകദേശം ഒരു കിലോമീറ്റർ അകലെയാണ് ഇത്.
മാണ്ഡി - പത്താൻകോട്ട് ദേശീയ പാതയിലെ പഴയ വിക്ടോറിയ പാലത്തിന് സമീപം ബിയാസ് നദിയോരത്താണ് ഈ ക്ഷേത്രം സ്ഥിതി ചെയ്യുന്നത്.
ത്രിലോക് സിംഗ് ഇംഗ്ലീഷ് വിലാസം https://ml.wikipedia.org/wiki/Trilok_Singh
ഒരു ഇന്ത്യൻ ജിംനാസ്റ്റാണ് ത്രിലോക് സിംഗ് (ജനനം: 13 ജൂൺ 1933).
1964 ലെ സമ്മർ ഒളിമ്പിക്സിൽ എട്ട് മത്സരങ്ങളിൽ പങ്കെടുത്തു.
ത്രില്ലർ (ആൽബം)
അമേരിക്കൻ സംഗീതജ്ഞനായ മൈക്കൽ ജാക്സന്റെ ആറാമത്തെ സ്റ്റുഡിയോ ആൽബമാണ് ത്രില്ലർ .
1982-ൽ എപ്പിക് റെക്കോർട്സ് വഴിയാണ് ഇത് പുറത്തിറങ്ങിയത്.
വലിയ വിജയമായിരുന്ന 1979 ലെ ഓഫ് ദ വാൾ എന്ന ആൽബത്തിന്റെ തുടർച്ചയായിരുന്നു ഈ ആൽബം.
ഈ ആൽബത്തിൽ ഒമ്പത് ട്രാക്കുകൾ ആണുള്ളത്.
ഇതിൽ ഏഴെണ്ണം സിംഗിളുകളായി പുറത്തിറങ്ങി.
ഇതിൽ നാലെണ്ണത്തിന്റെ രചന നിർവഹിച്ചത് ജാക്സൺ ആയിരുന്നു.
ഏഴു സിംഗിളുകളും ബിൽബോട് ഹോട് 100 ലെ ആദ്യ പത്തിൽ ഇടം പിടിക്കുകയും രണ് ണ്ടെണ്ണം ബില്ലി ജീൻ , ബീറ്റ് ഇറ്റ് ഇവ ഒന്നാം സ്ഥാനത്ത് എത്തുകയുo ചെയ്തു.
ത്രില്ലർ ഇപ്പോൾ ഏകദേശo 10 കോടിയോളം കോപ്പികൾ വിറ്റഴിക്കപെട്ടിട്ടുണ്ട്.
ഇത് ലോകത്തിലെ  ഏറ്റവും കൂടുതൽ വിറ്റഴിക്കപ്പെട്ട ആൽബം എന്ന നിലയിൽ ഗിന്നസ് ബുക്കിൽ എത്തിയിട്ടുണ്ട് അമേരിക്കയിൽ ഈ ആൽബം 3.3 കോടി കോപ്പികൾ വിറ്റഴിച്ചിട്ടുണ്ട് .
ത്രില്ലർ ജാക്സണെ ആൽബം ഓഫ് ദി ഇയർ അടക്കം 8 ഗ്രാമി നേടികൊടുത്തു.
ഇത് അദ്ദേഹത്തെ ഒരു വർഷം ഏറ്റവും കൂടുതൽ ഗ്രാമി പുരസ്കാരം നേടുന്ന വ്യക തി എന്ന പേരിൽ ഗിന്നസിൽ ബുക്കിൽ എത്തിച്ചു.
ത്രില്ലർ ആൽബം ജാക്സെനെ എംടിവിയിൽ പ്രത്യക്ഷപെടാൻ അവരമൊരുക്കി.
ത്രില്ലറിലെ ബില്ലി ജീൻ എന്ന ഗാനമാണ് എംടിവി യിൽ പ്രക്ഷേണം ചെയ്ത ആദ്യ കറുത്ത വർഗ്ഗക്കാരുടെ ഗാനം.
ഇത് പോപ് സംഗീത ലോകത്തെ വർണ്ണവിവേചനം ഇല്ലാതാക്കാനും ആരംഭ ദത്തിലായിരുന്ന എംടിവി യുടെ ഇന്നത്തെ വളർച്ചയെയും വളരെയധികം സഹായിച്ചു.
കൂടാതെ ഇത് പ്രിൻസിനെ പോലുള്ള കറുത്തവർഗ്ഗക്കാരായി സംഗീതജ്ഞരുടെ വളർച്ചയെ വളരെ സഹായിച്ചിട്ടുണ്ട് .
ഇതിന്റെ തുടർച്ചയായി അന്നത്തെ അമേരിക്കൻ പ്രസിഡണ്ടായിരുന്ന റൊണാൾഡ് റീഗൻ ജാക്സണെ വൈറ്റ് ഹൗസിലേക്ക് ക്ഷണിക്കുകയും അനുമോദിക്കുകയുമുണ്ടയി.
ത്രിവേണി
ചിത്രാലയുടെ ബാനറിൽ സി.വി. ശ്രീധർ നിർമിച്ച മലയാളചലച്ചിത്രമാണ് ത്രിവേണി .
സുപ്രിയ ഫിലിംസ് വിതരണം ചെയ്ത ഈ ചിത്രം 1970 ഡിസംബർ 4-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ സത്യൻ ശാരദ കവിയൂർ പൊന്നമ്മ തിക്കുറിശ്ശി സുകുമാരൻ നായർ ശങ്കരാടി അടൂർ ഭാസി ആലുംമൂടൻ കെ.പി.എ.സി. ലളിത പിന്നണിഗായകർ കെ.ജെ. യേശുദാസ് ലതാ രാജു പി. സുശീല പി.ബി. ശ്രീനിവാസ് അണിയറശിൽപ്പികൾ ബാനർ - ചിത്രാലയ കഥ, തിരക്കഥ, സംഭാഷണം - തോപ്പിൽ ഭാസി സംവിധാനം - എ വിൻസന്റ് നിർമ്മാണം - സി വി ശ്രീധർ ഛായാഗ്രഹണം - എ വെങ്കിട്ട്, ഡി വിശ്വനാഥൻ ചിത്രസംയോജനം - ജി വെങ്കിട്ടരാമൻ കലാസംവിധാനം - കെ പി ശങ്കരൻ‌കുട്ടി നിശ്ചലഛായാഗ്രഹണം - പി ഡേവിഡ് ഗാനരചന - വയലാർ രാമവർമ്മ സംഗീതം - ജി ദേവരാജൻ.
ഗാനങ്ങൾ സംഗീതം - ജി. ദേവരാജൻ ഗനരചന - വയലാർ രാമവർമ്മ ക്ര.
ഗാനം ആലാപനം 1 പാമരം പളുങ്കു കൊണ്ട് പി സുശീല 2 കെഴക്കു കെഴക്കൊരാന പി ബി ശ്രീനിവാസ്, ലതാ രാജു 3 സംഗമം സംഗമം കെ ജെ യേശുദാസ് 4 കൈതപ്പുഴ കായലിലെ കെ ജെ യേശുദാസ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് ത്രിവേണി മലയാളചലച്ചിത്രം ഡേറ്റാബേസിൽ നിന്ന് ത്രിവേണി
ത്രിലോകസഖ്യം ഇംഗ്ലീഷ് വിലാസം https://ml.wikipedia.org/wiki/Triple_Alliance The Triple Alliance in 1913, shown in red.
ഓസ്ട്രിയ - ഹംഗറി , ജർമ്മനി , ഇറ്റലി എന്നീ രാജ്യങ്ങൾ ചേർന്ന സേനാസഖ്യമാണ് ത്രിലോക സഖ്യം .
ഈ സഖ്യം1882 തുടങ്ങി 1918-ൽ ഒന്നാം ലോകമഹായുദ്ധത്തോട് അവസാനിച്ചു.
ഒന്നാം ലോകമഹായുദ്ധരംഗത്ത് ഫ്രാൻസ് , റഷ്യ , ബ്രിട്ടൺ , ഇറ്റലി , അമേരിക്ക എന്നീ രാജ്യങ്ങൾ ചേർന്ന സഖ്യ ശക്തികളും ഓസ്ട്രിയ-ഹംഗറി, ജർമ്മനി, ഇറ്റലി എന്നിവ ചേർന്ന ത്രിലോക സഖ്യാശക്തികളുമായിരുന്നു സജീവമായി നിലയുറപ്പിച്ചത്.
ത്രിലോക് ചന്ദ്ര ഗോയൽ
ത്രിലോക് ചന്ദ്ര ഗോയൽ (ടിസി ഗോയൽ) (ജനനം: ഒക്ടോബർ 3, 1938) 1986-1999 കാലഘട്ടത്തിൽ ലഖ്‌നൗവിലെ കിംഗ് ജോർജ്ജ് മെഡിക്കൽ യൂണിവേഴ്‌സിറ്റിയിൽ ശസ്ത്രക്രിയാ പ്രൊഫസറായിരുന്നു.
2015 ൽ അദ്ദേഹത്തെ എമെറിറ്റസ് പ്രൊഫസറായി വീണ്ടും നിയമിച്ചു ആദ്യകാലജീവിതം
ഗംഗ പ്രസാദ് ഗോയലിന്റെയും ഭാര്യ ശരർബതി ഗോയലിന്റെയും മകനായി ഉത്തർപ്രദേശിലെ ഗ്രേറ്റർ നോയിഡയിലെ ദൻകൗർ എന്ന ഗ്രാമത്തിലാണ് ത്രിലോക് ചന്ദ്ര ഗോയൽ ജനിച്ചത്.
അദ്ദേഹം ഗാസിയാബാദിലെ വിദ്യാഭ്യാസത്തിനു ശേഷം അദ്ദേഹം ലക്നൗ വിലെ കിംഗ് ജോർജ്ജെസ് മെഡിക്കൽ യൂണിവേഴ്സിറ്റി യിൽ നിന്നും ബാച്ചിലർ ഓഫ് മെഡിസിൻ , ബാച്ചിലർ ഓഫ് സർജറി ബിരുദങ്ങൾ കരസ്ഥമാക്കിയതോടൊപ്പം 1962ലെ അവസാന വർഷ പരീക്ഷയിൽ  ഹെവെത്ത് മെഡൽ നേടുകയും ചെയ്തു.
1965 ൽ അതേ സർവകലാശാലയിൽ നിന്ന് മാസ്റ്റർ ഓഫ് സർജറി പൂർത്തിയാക്കി.
ഇന്ത്യൻ ജേണൽ ഓഫ് പ്ലാസ്റ്റിക് സർജറി (ഒആഇസിഡി) പോലെയുള്ള ജേണലുകളിൽ നിരവധി ശാസ്ത്രീയ ലേഖനങ്ങൾ ഗോയൽ എഴുതിയിട്ടുണ്ട്.
ഗോയൽ നിരവധി വൈദ്യശാസ്ത്ര, വൈദ്യശാസ്ത്രേതര പുസ്തകങ്ങൾ എഴുതിയിട്ടുണ്ട്.
കെജിഎംയു ടെക്സ്റ്റ്ബുക്ക് ഓഫ് ജനറൽ സർജറി ഫോർ ഡെന്റൽ സ്റ്റുഡന്റ്സ് (തിയറി ആന്റ് പ്രാക്റ്റിക്കൽ) .
2018, വോൾട്ടേഴ്സ് ക്ലാവർ ഹെൽത്ത് (ഇന്ത്യ), ഗുഡ്ഗാവ്, ഹരിയാന.
ISBN 978-938-79-6339-9 ISBN 978-938-79-6339-9 ലിംഫറ്റിക് ഫിലറിയാസിസ് , 2016, സ്പ്രിംഗർ സയൻസ്, സിംഗപ്പൂർ.
ISBN 978-981-10-2256-2 ISBN 978-981-10-2256-2 കെ.ജി.എം.യു എ മെത്തേഡ് ഓഫ് ക്ലിനിക്കൽ സർജറി , 2016, അഹൂജ പബ്ലിഷിംഗ് ഹ, സ്, ന്യൂഡൽഹി.
ISBN 978-93-80316-51-2 ISBN 978-93-80316-51-2 അദുനിക് ശല്യ ചിക്കിത്സ വിഗ്യാൻ , 2015, ജയ്പി ബ്രദേഴ്സ് മെഡിക്കൽ പബ്ലിഷേഴ്‌സ് (പി) ലിമിറ്റഡ്, ന്യൂഡൽഹി ISBN 978-93-5152-542-4 ISBN 978-93-5152-542-4 പ്രാക്ടിക്കൽ സർജറി, ഷോർട്ട് ക്ലിനിക്കൽ കേസസ്: ഡയഗ്നോസിസ്, വിവ വോസി ആന്റ് ഡിസ്ക്കഷൻ, 2015, ജയ്പീ ബ്രദേഴ്സ് മെഡിക്കൽ പബ്ലിഷേഴ്‌സ് (പി) ലിമിറ്റഡ്, ന്യൂഡൽഹി ISBN 978-93-5152-678-0 ISBN 978-93-5152-678-0 പ്രാക്ടിക്കൽ സർജറി, ലോംഗ് ക്ലിനിക്കൽ കേസസ്: ഡയഗ്നോസിസ് ആൻഡ് വിവ വോസി , 2010, ജയ്പീ ബ്രദേഴ്സ് മെഡിക്കൽ പബ്ലിഷേഴ്സ് (പി) ലിമിറ്റഡ്, ന്യൂഡൽഹി ISBN 978-81-8448-928-6 ISBN 978-81-8448-928-6 ക്ലിനിക്കൽ സൈൻസ് ഓഫ് ഡിസീസ് (സർജിക്കൽ സയൻസസ) , 1998, ആദിത്യ ഡിസ്ട്രിബ്യൂട്ടേഴ്സ്, ലഖ്‌നൗ.
ISBN 978-81-8618-607-7 ISBN 978-81-8618-607-7 എറ്റിയോളജി .
ന്യൂ ഏജ് ഇന്റർനാഷണൽ, ന്യൂഡൽഹി, 1996.
കോസസ് ഇൻ ക്ലിനിക്കൽ പ്രാക്ടീസ് , വാല്യം -3 , സിബിഎസ് പബ്ലിഷേഴ്സ് ഡിസ്ട്രിബ്യൂട്ടേഴ്സ്, ദില്ലി, 1993.
കോസസ് ഇൻ ക്ലിനിക്കൽ പ്രാക്ടീസ് , വാല്യം -2 , സിബിഎസ് പബ്ലിഷേഴ്സ് ഡിസ്ട്രിബ്യൂട്ടേഴ്സ്, ദില്ലി, 1992.
കോസസ് ഇൻ ക്ലിനിക്കൽ പ്രാക്ടീസ് , വാല്യം -1 , ആർഗോ പബ്ലിഷിംഗ് ഹൗസ്, ലഖ്‌നൗ, 1990.
ബഹുമതികൾ ഹെവെറ്റ് മെഡൽ, 1962.
ലൈഫ് ടൈം അച്ചീവ്മെൻറ് അവാർഡ്, 2014.
ഡോക്ടറേറ്റ് ഹോണറിസ് കോസ ബിരുദം, 2017.
ഡയണീഷ്യസ് (വിവക്ഷ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അലക്സാൻഡ്രിയയിലെ വിശുദ്ധ ഡയണിസിയസ് ഡയണിസിയസ്, കൊരിന്തിലെ വിശുദ്ധ ഡയണിസിയസ് എക്സിഗ്യൂസ് ഹാലികാർണസസിലെ ഡയണീഷ്യസ് ഡയണീഷ്യസ് ഒന്നാമൻ ഡയണീഷ്യസ് രണ്ടാമൻ വിശുദ്ധ ഡയണീഷ്യസ്
ഡയപോസ് ഇംഗ്ലീഷ് വിലാസം https://ml.wikipedia.org/wiki/Diapause Part of a series on Animal dormancy Torpor Hibernation Hibernaculum HIT Aestivation Cryptobiosis Brumation Diapause Embryonic diapause Winter rest Critical thermal maximum Sleep (non-human) Developmental biology ക സ തി
ജന്തുക്കളിൽ കാണപ്പെടുന്ന മോശമായ സാഹചര്യങ്ങളിൽ വളർച്ച നിറുത്തിവെക്കുന്ന ഒരു നിദ്രാവസ്ഥയാണ് ഡയപോസ് .
അതിശൈത്യം, വരൾച്ച പോലെയുള്ള പ്രതീക്ഷിക്കാവുന്ന കാലാവസ്ഥാ സാഹചര്യങ്ങളെ അതിജീവിക്കാനായാണ് ജീവികൾ ഇങ്ങനെ ചെയ്യുന്നത്.
പ്രാണികളും മുട്ടയിടുന്ന ചില മൽസ്യങ്ങളുടെ ഭ്രൂണങ്ങളും ഇങ്ങനെ ചെയ്യാറുണ്ട്.
ഡയപോസ് മുട്ട , ലാർവ , പ്യൂപ്പ പോലെയുള്ള അവസ്ഥകളിലോ ഇമാഗോ ആയ ശേഷമോ ആകാം.
ഇമാഗോ ആയ ശേഷമാണെങ്കിൽ ആഹാരം കുറക്കുകയും പ്രായപൂർത്തിയാകുന്നത് വൈകിപ്പിക്കുകയും ചെയ്യുന്നു.
ഡയബറ്റിക് എംബ്രിയോപ്പതി ഇംഗ്ലീഷ് വിലാസം https://ml.wikipedia.org/wiki/Diabetic_embryopathy
ഡയബറ്റിക് എംബ്രിയോപ്പതി എന്നത് മാതൃ പ്രമേഹവുമായി ബന്ധപ്പെട്ട ഭ്രൂണ വികാസത്തിലെ പ്രശ്നങ്ങളെ സൂചിപ്പിക്കുന്നു.
ഹൈപ്പർ ഗ്ലൈസീമിയയുടെ ജനനത്തിനു മുമ്പുള്ള എക്സ്പോഷർ സ്വയമേവയുള്ള ഗർഭമലസൽ , പെരിനാറ്റൽ മരണങ്ങൾ, വൈകല്യങ്ങൾ എന്നിവയ്ക്ക് കാരണമാകും.
ടൈപ്പ് 1, ടൈപ്പ് 2 പ്രമേഹങ്ങൾ പ്രമേഹം മൂലമുണ്ടാകുന്ന ടെരാറ്റോജെനിസിറ്റിയുടെ സാധ്യത വർദ്ധിപ്പിക്കുന്നു.
ടൈപ്പ് 2 അമ്മമാരിൽ അഡിപ്പോസിറ്റി വർദ്ധിക്കുന്നതും പ്രായവും കാരണം ജന്മനായുള്ള വൈകല്യങ്ങളുടെ നിരക്ക് ടൈപ്പ് 1 ലും 2 ലും സമാനമാണ്.
ഡയബറ്റിക് എംബ്രിയോപ്പതിയുടെ വികാസത്തിൽ ജനിതക ഘടകങ്ങളും വ്യത്യസ്ത പാരിസ്ഥിതിക ഘടകങ്ങളും ഒരു പ്രധാന പങ്ക് വഹിക്കുന്നു.
ഗർഭിണികളായ അമ്മമാരിൽ ഉപാപചയ പ്രവർത്തനത്തിലെ അപാകതയും ഭ്രൂണത്തിന്റെ വൈകല്യങ്ങളുടെ സാധ്യത വർദ്ധിപ്പിക്കുന്നു.
ഗർഭിണിയായിരിക്കുമ്പോൾ പ്രമേഹമുള്ള സ്ത്രീകൾക്ക് ഭ്രൂണത്തിന്റെ വൈകല്യത്തിനുള്ള ഏറ്റവും വലിയ അപകടസാധ്യതയുണ്ട്.
പ്രീജസ്റ്റേഷണൽ ടൈപ്പ് 1 പ്രമേഹത്തിൽ ശിശുവിന് ജന്മനായുള്ള വൈകല്യങ്ങൾ ഉണ്ടാകാനുള്ള സാധ്യത രക്തത്തിലെ ഗ്ലൂക്കോസ് , ഗ്ലൈക്കോഹീമോഗ്ലോബിന്റെ അളവ് എന്നിവയുമായി നേരിട്ട് ബന്ധപ്പെട്ടിരിക്കുന്നു.
ആദ്യ എക്സ്പോഷറിലെ ഗർഭകാല പ്രായവുമായി ഇത് വിപരീതമായി ബന്ധപ്പെട്ടിരിക്കുന്നു.
പ്രീജസ്റ്റേഷണൽ ടൈപ്പ് 2 പ്രമേഹവുമായി ബന്ധപ്പെട്ട കോമോർബിഡിറ്റികളിൽ അമ്മയുടെ പ്രായം, ലിപിഡ് പ്രീറോക്‌സിഡേഷൻ, പൊണ്ണത്തടി എന്നിവ ഉൾപ്പെടുന്നു.
ഗർഭകാല പ്രമേഹം വന്ന അമിതഭാരമുള്ള സ്ത്രീകളുടെ ( ബിഎംഐ ≥ 25) കുഞ്ഞുങ്ങൾക്ക് വൈകല്യങ്ങൾ ഉണ്ടാകാനുള്ള സാധ്യത കൂടുതലാണ്.
ഗർഭാവസ്ഥയിലുള്ള പ്രമേഹമുള്ള, എന്നാൽ പ്രീ ഡയബറ്റിക് മാർക്കറുകൾ ഇല്ലാത്ത ഗർഭിണികൾക്ക് പ്രമേഹമില്ലാത്ത സ്ത്രീകൾക്ക് സമാനമായ പെരിനാറ്റൽ ഫലങ്ങൾ അനുഭവപ്പെടുന്നു.
ഗർഭാവസ്ഥയിലെ അനന്തരഫലങ്ങൾ അപാകതകൾ
ഗർഭിണികളായ സ്ത്രീകളിലെ ടൈപ്പ് 1 പ്രമേഹം ഗർഭസ്ഥ ശിശുവിൻ്റെ മസ്കുലോസ്കലെറ്റൽ , യുറോജെനിറ്റൽ, സെൻട്രൽ നാഡീവ്യൂഹം എന്നിവയെ ബാധിക്കുന്ന തകരാറുകൾക്ക് കാരണമാകും.
ഈ വൈകല്യങ്ങളിൽ ഭൂരിഭാഗവും ഗർഭത്തിൻറെ ആദ്യ 4 ആഴ്ചകളിൽ സംഭവിക്കുന്നു.
പ്രമേഹവുമായി ബന്ധപ്പെട്ട ഏറ്റവും ശക്തമായ രോഗങ്ങളിലൊന്നാണ് കൗഡൽ ഡിസ്ജെനിസിസ്.
ഡയബറ്റിക് എംബ്രിയോപ്പതിക്ക് ഏറ്റവും കൂടുതൽ അപകടസാധ്യതയുള്ളതാണ് ഈ വൈകല്യം.
പ്രമേഹമുള്ള അമ്മമാരിൽ നിന്നുള്ള ശിശുക്കൾക്ക് സാധാരണയായി നിരവധി ബ്ലാസ്റ്റോജെനിക് വൈകല്യങ്ങളുണ്ട്.
അതിനാൽ, ഡയബറ്റിക് എംബ്രിയോപ്പതി വ്യത്യസ്ത മോണോടോപ്പിക്, പോളിടോപ്പിക് വികസന വൈകല്യങ്ങൾ അവതരിപ്പിക്കുന്ന ബ്ലാസ്റ്റോജെനിസിസിന്റെ വൈകല്യങ്ങളുടെ ഒരു എറ്റിയോളജിക്കൽ ഉപഗ്രൂപ്പാണ്.
ഗർഭച്ഛിദ്രവും പ്രസവാനന്തര മരണങ്ങളും
ഡയബറ്റിക് എംബ്രിയോപ്പതി നേരത്തെയോ വൈകിയോ ഉള്ള സ്വയമേവയുള്ള ഗർഭമലസലിനും ചാപിള്ള പ്രസവത്തിനും കാരണമായേക്കാം.
പ്രമേഹമുള്ള സ്ത്രീകളിൽ 90% ഗർഭധാരണ നഷ്ടങ്ങളും ആദ്യ ത്രിമാസത്തിൽ സംഭവിക്കുന്നത് ഓക്സിഡേറ്റീവ് സ്ട്രെസ് മൂലമാണ്.
രണ്ടാമത്തെ ത്രിമാസത്തിലെ ഡയബറ്റിക് എംബ്രിയോപ്പതി, ഗർഭഛിദ്രങ്ങൾ ഗുരുതരമായ ജനന വൈകല്യം, മാതൃ ഉപാപചയ വൈകല്യം, പ്ലാസന്റൽ അപര്യാപ്തത, മെംബ്രൺ വിള്ളൽ മൂലമുള്ള ഗർഭപിണ്ഡത്തിന്റെ ഹൈപ്പോക്സിയ എന്നിവ മൂലമാണ് സംഭവിക്കുന്നത്.
മാതൃ ഹൈപ്പർ ഗ്ലൈസീമിയയുമായി ബന്ധപ്പെട്ട ജനന വൈകല്യങ്ങളുടെ വികസനം പല ഘടകങ്ങളാലാണ് സ്വാധീനിക്കുക.
പാരിസ്ഥിതിക ഘടകങ്ങളും ജനിതക മുൻകരുതലുകളും (പിതൃ, മാതൃ, സന്തതി ജീനോം) ഡയബറ്റിക് എംബ്രിയോപ്പതിയിൽ പ്രധാനമാണ്.
പ്രമേഹമുള്ള അമ്മമാരുടെ ഭക്ഷണക്രമം അവരുടെ സന്തതികളിൽ വൈകല്യങ്ങൾ രൂപപ്പെടുന്ന നിരക്കിനെ ബാധിക്കുന്നു.
കൂടാതെ, പ്രമേഹം മൂലമുണ്ടാകുന്ന ചില വൈകല്യങ്ങൾക്കുള്ള പ്രതിരോധം ജനിതകമാണെന്നതിന് തെളിവുകളുണ്ട്.
ഉപാപചയം, ഭക്ഷണക്രമം തുടങ്ങിയ വിവിധ പാരിസ്ഥിതിക ഘടകങ്ങളുമായുള്ള എപ്പിജെനെറ്റിക്സും അതിന്റെ ബന്ധവും ടെരാറ്റോജെനിസിസിൽ ഒരു പ്രധാന പങ്ക് വഹിക്കുന്നു.
ഹൈപ്പർ ഗ്ലൈസീമിയയും അനുബന്ധ ടെരാറ്റോജെനിക് മീഡിയേറ്ററുകളും ഡിഎൻഎ മെത്തിലൈലേഷൻ, നോൺ-കോഡിംഗ് ആർഎൻഎ എക്സ്പ്രഷൻ, ഹിസ്റ്റോൺ പരിഷ്ക്കരണങ്ങൾ , മറ്റ് എപിജെനെറ്റിക് റെഗുലേഷൻ മെക്കാനിസങ്ങൾ എന്നിവയെ സ്വാധീനിക്കുന്നു.
ഡയബറ്റിക് എംബ്രിയോപ്പതിയുടെ ആഘാതം മെഥിലേഷൻ സിഗ്നേച്ചറുകളിൽ പര്യവേക്ഷണം ചെയ്യുന്നതിലാണ് ഗവേഷണം ശ്രദ്ധ കേന്ദ്രീകരിക്കുന്നത്, ഇത് ഈ അവസ്ഥയുടെ ഡയഗ്നോസ്റ്റിക് ബയോ മാർക്കറായി വർത്തിക്കും.
പ്രതിരോധം മുൻധാരണ
പ്രമേഹമുള്ള അമ്മമാരുടെ സന്തതികളിൽ പ്രധാന ജനന വൈകല്യങ്ങൾ ഉണ്ടാകാനുള്ള സാധ്യത ഗ്ലൈക്കോഹീമോഗ്ലോബിന്റെ അളവ് 7% ൽ കുറവാണെങ്കിൽ 0.7-4.4% ആണ്.
ഗ്ലൈക്കോഹീമോഗ്ലോബിൻ അളവ് 10%ൽ കൂടിയാൽ പ്രധാന ജനന വൈകല്യങ്ങളുടെ സാധ്യത 16.1-100% ആണ്, ശരാശരി 26.6% ആണ്.
യുകെയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് ക്ലിനിക്കൽ എക്സലൻസ് സൂചിപ്പിക്കുന്നത് ഗ്ലൈക്കോഹീമോഗ്ലോബിന്റെ അളവ് 6.1% വൈകല്യങ്ങളുടെ ഏറ്റവും കുറഞ്ഞ അപകടസാധ്യതയുമായി ബന്ധപ്പെട്ടിരിക്കുന്നു, അതേസമയം പ്രത്യുൽപാദന അപകടസാധ്യത ഈ പരിധിക്ക് മുകളിലുള്ള സ്ത്രീകളിൽ കൂടുതലാണ്, കൂടാതെ ഗ്ലൈക്കോഹീമോഗ്ലോബിൻ അളവ് 10%ൽ കൂടുതൽ അപകടകരവുമാണ്.
ബീജസങ്കലനത്തിന് മുമ്പ് ഫോളിക് ആസിഡും ആന്റിഓക്‌സിഡന്റ് പദാർത്ഥങ്ങളും കഴിക്കുന്നത് പ്രമേഹമുള്ള അമ്മമാരുടെ സന്തതികളിൽ വൈകല്യങ്ങളുടെ നിരക്ക് കുറയ്ക്കുന്നു.
ലിപ്പോയിക് ആസിഡ്, വിറ്റാമിൻ സി , വിറ്റാമിൻ ഇ തുടങ്ങിയ ആന്റിഓക്‌സിഡന്റുകൾ പ്രമേഹമുള്ള അമ്മമാരുടെ സന്തതികളിൽ അനുകൂലമായ ഗർഭകാല ഫലങ്ങളുടെ സംഭാവ്യത വർദ്ധിപ്പിക്കുന്നു, കാരണം ഓക്സിഡേറ്റീവ് സ്ട്രെസ് പ്രമേഹമുള്ള അമ്മമാരിൽ ഹൈപ്പർ ഗ്ലൈസീമിയയുടെ ടെരാറ്റോജെനിക് മധ്യസ്ഥനാണ്.
ബീജസങ്കലനത്തിനു ശേഷം
ഒപ്റ്റിമൽ ഭാരവും ഗ്ലൈസെമിക് മാനേജ്മെന്റും നല്ല ഫലങ്ങൾ പ്രോത്സാഹിപ്പിക്കുന്നു, കാരണം പ്രമേഹത്തിന് മുഴുവൻ ഗർഭകാലത്തും അമ്മയെയും ഗര്ഭപിണ്ഡത്തെയും സ്വാധീനിക്കാനുള്ള കഴിവുണ്ട്.
ഗര്ഭപിണ്ഡത്തിന്റെ വികാസത്തിന്റെയും മറുപിള്ളയുടെ പ്രവർത്തനത്തിന്റെയും സമഗ്രത ഗര്ഭപിണ്ഡത്തിന്റെ എക്കോകാർഡിയോഗ്രാഫി, അൾട്രാസൗണ്ട് സ്കാനിംഗ് എന്നിവയിലൂടെ നിരീക്ഷിക്കാവുന്നതാണ്.
ഇതും കാണുക പ്രമേഹ ഭക്ഷണക്രമം അവലംബം
ഡയമണ്ട് നെക്‌ലെയ്സ് ഇംഗ്ലീഷ് വിലാസം https://ml.wikipedia.org/wiki/Diamond_Necklace
ലാൽ ജോസ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഡയമണ്ട് നെക്‌ലെയ്സ് .
ഫഹദ് ഫാസിൽ , സംവൃത സുനിൽ , ഗൗതമി നായർ , അനുശ്രീ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
ഇഖ്‌ബാൽ കുറ്റിപ്പുറണ് ചിത്രത്തിന്റെ രചന നിർവ്വഹിച്ചിരിക്കുന്നത്.
ദുബായിൽ സാമ്പത്തിക അച്ചടക്കമില്ലാതെ ആഡംബരത്തോടെ ജീവിക്കുന്ന ഒരു മലയാളി ഡോക്ടറുടെ കഥയാണ് ഈ ചിത്രം പറയുന്നത്.
സാമ്പത്തികപ്രതിസന്ധികൾ നേരിടുന്ന അയാളുടെ ജീവിതത്തിലേക്ക് മൂന്നു സ്ത്രീകൾ പല ഘട്ടങ്ങളിലായി കടന്നുവരുന്നു.
അയാളും അവരും തമ്മിലുള്ള ബന്ധവും തന്റെ ജീവിതത്തിലെ പ്രതിസന്ധികൾ അയാൾ എങ്ങനെ തരണം ചെയ്യുന്നു എന്നതുമാണ് ചിത്രത്തിന്റെ മുഖ്യപ്രമേയം.
അഭിനേതാക്കൾ ഫഹദ് ഫാസിൽ – ഡോ. അരുൺ കുമാർ സംവൃത സുനിൽ – മായ ഗൗതമി നായർ – ലക്ഷ്മി അനുശ്രീ – രാജശ്രീ ശ്രീനിവാസൻ – വേണു രോഹിണി – ഡോ. സാവിത്രി മണിയൻപിള്ള രാജു – നാരായണമേനോൻ ശ്രീദേവി ഉണ്ണി – അരുണിന്റെ അമ്മ കൈലാഷ് – ശരത് ശിവജി ഗുരുവായൂർ – രാജശ്രീയുടെ അച്ഛൻ ജയ – സുമിത്ര, രാജശ്രീയുടെ അമ്മ സുകുമാരി – രാജശ്രീയുടെ മുത്തശ്ശി മിഥുൻ രമേശ് – ബഷീർ തെസ്നി ഖാൻ – ശാന്തമ്മയുടെ സഹോദരി രമാദേവി – ഓമന നൈനിൻ – പൂജ ഷിണ്ഡേ അരുൺകുമാർ – ഷുക്കൂർ രാജ് – പ്രവീൺ വെട്ടൂർ ശ്രീധരൻ – ചന്ദ്രേട്ടൻ മൊയ്ദീൻ കോയ – വിജയൻ അസിം – ജോസ് പ്രശാന്ത് നായർ – ന്യൂറോളജിസ്റ്റ് നിർമ്മാണം
ഫഹദ് ഫാസിലിനോടൊപ്പം സംവൃത സുനിൽ , ഗൗതമി നായർ , അനുശ്രീ എന്നീ മൂന്ന് നായികമാരാണ് ഈ ചിത്രത്തിലുള്ളത്.
സൂര്യ ടി.വി.യിലെ വിവെൽ ആക്ടീവ് ഫെയർ ബിഗ് ബ്രേക്ക് എന്ന റിയാലിറ്റി ഷോയിലെ ജേതാവാണ് അനുശ്രീ.
പ്രസ്തുത ഷോയുടെ വിധികർത്താക്കളിൽ ഒരാളായിരുന്നു ലാൽ ജോസ് .
സെക്കന്റ് ഷോ എന്ന ചിത്രത്തിലൂടെ അരങ്ങേറിയ ഗൗതമി നായരുടെ രണ്ടാമത്തെ ചലച്ചിത്രമാണിത്.
എൽ.ജെ. ഫിലിംസിന്റെയും അനിത പ്രൊഡക്ഷൻസിന്റെയും ബാനറുകളിൽ ലാൽ ജോസ്, പി.വി. പ്രദീപ് എന്നിവർ ചേർന്നാണ് ഈ ചിത്രം നിർമ്മിച്ചിരിക്കുന്നത്.
ലാൽ ജോസിന്റെ ആദ്യ നിർമ്മാണ സംരംഭമാണ് ഈ ചിത്രം.
അറബിക്കഥയ്ക്കു ശേഷം ലാൽ ജോസും ഇഖ്‌ബാൽ കുറ്റിപ്പുറവും ഒന്നിച്ച ചിത്രം കൂടിയാണ് ഡയമണ്ട് നെക്‌ലെയ്സ്.
ദുബായിലാണ് ചിത്രീകരണം പ്രധാനമായും നടന്നത്.
ബുർജ് ഖലീഫയ്ക്കുള്ളിൽ വച്ചും ചില രംഗങ്ങൾ ചിത്രീകരിച്ചു.
ബുർജ് ഖലീഫയിൽ ചിത്രീകരിക്കുന്ന ലോകത്തിലെ രണ്ടാമത്തെ ചലച്ചിത്രമാണ് ഡയമണ്ട് നെക്‌ലെയ്സ്.
ഗാനരചന നിർവ്വഹിച്ചിരിക്കുന്നത് റഫീക്ക് അഹമ്മദ് , സംഗീതസംവിധാനം നിർവ്വഹിച്ചിരിക്കുന്നത് വിദ്യാസാഗർ .
"നിലാമലരേ" നിവാസ് 4:12 2.
"നെഞ്ചിനുള്ളിൽ" സഞ്ജീവ് തോമസ് 4:22 3.
"തൊട്ട് തൊട്ട്" നജിം അർഷാദ്, അഭിരാമി അജയ് 4:40 4.
"ഹേയ് ഐ ആം" സഞ്ജീവ് തോമസ് 1:21 അവലംബം പുറത്തേക്കുള്ള കണ്ണികൾ ഡയമണ്ട് നെക്‌ലെയ്സ് ഇന്റർനെറ്റ് മൂവി ഡാറ്റാബേസിൽ ഡയമണ്ട് നെക്‌ലെയ്സ് – മലയാളസംഗീതം.
ഡയണീഷ്യസ് ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Dionysius_I_of_Syracuse ഇംഗ്ലീഷ് വിലാസം https://ml.wikipedia.org/wiki/Dionysius_I_of_Syracuse ഡയണീഷ്യസ് ഒന്നാമൻ
സിസിലിയിലെ ഒരു ഗ്രീക്കു നഗരമായിരുന്ന സിറാക്യൂസിലെ സ്വേച്ഛാധിപതിയായിരുന്നു ഡയ്ണീഷ്യസ് ഒന്നാമൻ .
ഒരു എളിയ കുടുംബത്തിലായിരുന്നു ജനനം .
ഗവൺമെന്റ് സർവീസിൽ കേവലമൊരു ക്ലാർക്കായി ജീവനമാരംഭിച്ച ഡയണീഷ്യസ് വ്യക്തിപ്രഭാവം കൊണ്ടും കർമകുശലത കൊണ്ടും ജനറൽ എന്ന ഉന്നത പദവിവരെയെത്തിച്ചേർന്നു.
അക്കാലത്ത് ശക്തിപ്രാപിച്ചിരുന്ന കാർത്തജീനിയന്മാരുടെ ആക്രമണം തടയുന്നതിൽ സിറാക്യൂസിലെ ഭരണാധികാരികൾ പരാജയപ്പെട്ടതോടെയാണ് ഡയനീഷ്യസിന് ഭരണ നേത്യത്വത്തിൽ എത്താൻ അവസരമുണ്ടായത്.
ബി.സി. 405-ൽ ഇദ്ദേഹം ഭരണ നിർവഹണത്തിനുള്ള ജനറൽ സ്ഥാനത്തേക്ക് തെരഞ്ഞെടുക്കപ്പെട്ടു.
കാർത്തജീനിയന്മാരുടെ ഭീഷണി
രാജ്യത്തു നിലനിന്നിരുന്ന കാർത്തജീനിയന്മാരുടെ ഭീഷണി മുതലെടുത്തുകൊണ്ട് ഇദ്ദേഹം പ്രജകളുടെ വിധേയത്വം നേടിയെടുത്തു.
കാർത്തേജുമായുള്ള യുദ്ധത്തിലും തെക്കൻ ഇറ്റലിയിലും സിസിലിയിലും സിറാക്യൂസിന്റെ സ്വാധീനം വർധിപ്പിക്കാനുള്ള ശ്രമങ്ങളിലുമായിരുന്നു ഭരണകാലത്ത് ഇദ്ദേഹം ഏറെ ശ്രദ്ധ ചെലുത്തിയിരുന്നത്.
ഇതിനായി സൈനികശേഷി വർധിപ്പിച്ചു.
സുമാർ 397-ലും 392-ലും പിൽക്കാലങ്ങളിലും ഇദ്ദേഹം കാർത്തേജുമായി യുദ്ധം ചെയ്തു.
ഏങ്കിലും ഇദ്ദേഹത്തിന് പൂർണ വിജയം നേടാൻ കഴിഞ്ഞില്ല.
തെക്കൻ ഇറ്റലിയിൽ ചില നഗരങ്ങൾ ഇദ്ദേഹം പിടിച്ചടക്കിയിരുന്നു.
റെജിയം (Rhegium) കീഴടക്കിയതോടെ (386) ഒരു പ്രമുഖശക്തിയെന്ന അംഗീകാരം നേടിയെടുക്കുവാൻ സാധിച്ചു.
ഇദ്ദേഹം ഏഥൻസുമായും സ്പാർട്ടയുമായും സൗഹൃദം സ്ഥാപിക്കുകയും ചെയ്തിരുന്നു.
കഠിനമായ സാമ്പത്തിക ഭാരം അടിച്ചേല്പിച്ചതു മൂലം പ്രജകളെ തന്റെ കീഴിൽ ഒരുമിച്ചു നിർത്താൻ ഇദ്ദേഹത്തിന് പ്രയാസം നേരിട്ടു.
എങ്കിലും ഇദ്ദേഹത്തിന്റെ ഭരണകാലത്ത് സിറാക്യൂസ് പുരോഗതി പ്രാപിച്ചിരുന്നു.
ശക്തമായ ഒരു നാവികസേനയ്ക്കും ഇദ്ദേഹം രൂപം നൽകിയിരുന്നു.
കലകളുടെ ഉപാസകനായിരുന്ന ഡയണീഷ്യസ് നാടകങ്ങൾ എഴുതിയിരുന്നതായും, ഏഥൻസിൽവച്ചു നടന്ന ഒരുത്സവത്തിൽ ഇതിലൊന്നിന് ഒന്നാം സമ്മാനം ലഭിച്ചിരുന്നതായും രേഖപ്പെടുത്തിക്കാണുന്നു.
ബി. സി. സു 367-ൽ മരണമടയുന്നതുവരെ ഇദ്ദേഹം അധികാരത്തിൽത്തുടർന്നു.
പിന്നീട് പുത്രൻ ഡയണീഷ്യസ് രണ്ടാമൻ ഭരണാധിപത്യം സ്വീകരിച്ചു.
പുറത്തേക്കുള്ള കണ്ണികൾ http://www.britannica.com/EBchecked/topic/164261/Dionysius-I http://apaclassics.org/images/uploads/documents/abstracts/duncan_1.pdf%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയണീഷ്യസ് ഒന്നാമൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.